Qoraqalpog‘iston adliya vaziri tayinlandi

O‘zbekiston Respublikasi adliya vazirining buyrug‘i bilan Saylauboy Mambetqodirov Qoraqalpog‘iston Respublikasi adliya vaziri lavozimiga tayinlandi.

“Adliya yangiliklari” Telegram kanalining yozishicha, Saylauboy Mambetqodirov 1980-yilda Qoraqalpog‘iston Respublikasi Nukus shahrida tug‘ilgan, ma’lumoti oliy, 2002-yilda Qoraqalpoq Davlat universitetini, 2004-yilda Qoraqalpoq Davlat universitetini magistratura bo‘limini, 2013-yilda O‘zbekiston Respublikasi Strategik tahlil va istiqbolni belgilash Oliy maktabini tamomlagan, mutaxassisligi huquqshunos.
U mehnat faoliyatini 2001-yilda Mo‘ynoq tuman markaziy kasalxonasining huquqiy maslahatchisi lavozimidan boshlab, 2004—2008-yillarda Qoraqalpog‘iston Respublikasi Adliya vazirligida turli lavozimlarda ishlagan.
Mambetqodirov 2018-yildan shu kunga qadar O‘zbekiston Respublikasi Oliy sudining sudyasi lavozimida faoliyat yuritib kelgan.